Diari Oficial de la Generalitat Valenciana


Sumari del DOGV 7371, del 30-09-2014 (2014/8744)

Notificació de resolució de caducitat dictada en el procediment de declaració d'interés comunitari per a hotel rural balneari a Teulada. Expedient número DIC-05/0522.
----------------------------------------------------------------------------------------------------------------------------------------------------------------------

### Dades del document

Número de DOGV
:   7371

Data del DOGV
:   30-09-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/8744


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució de caducitat dictada en el procediment de declaració d'interés comunitari per a hotel rural balneari a Teulada. Expedient número DIC-05/0522. [2014/8744]  
A l'haver resultat infructuoses les gestions realitzades per a efectuar la notificació dirigida a Emilio Bau Ferruses en representació de la mercantil Moraigest, SL, d'acord amb el que preveu l'article 59.4 de Llei 30/1992, del Règim Jurídic de les Administracions Públiques i del Procediment Administratiu Comú es procedix a la seua notificació per mitjà del present edicte.  
Acte que es notifica: resolució de la directora territorial d'Infraestructures, Territori i Medi Ambient.  
Expedient DIC-05/0522. Teulada. Declaració d'interés comunitari per a hotel rural balneari, promogut per la mercantil Moraigest, SL.  
  
La directora territorial d'Infraestructures, Territori i Medi Ambient, el dia 18 de novembre de 2012 va dictar la resolució següent:  
«Vist l'expedient de referència i sobre la base dels següents antecedents i fonaments:  
Antecedents de fet  
Primer. Amb data 14 de juliol de 2005, la mercantil Moraigest, SL, va sol·licitar en la Conselleria de Territori i Habitatge (hui Conselleria d'Infraestructura, Territori i Medi Ambient) l'obtenció de declaració d'interés comunitari per a hotel rural balneari, en terrenys classificats pel planejament vigent en el municipi com a sòl no urbanitzable.  
  
Segon. L'expedient va ser admés a tràmit el 21 de gener de 2008 per resolució del cap del Servici d'Ordenació del Territori, en què s'assenyala entre els fonaments de dret que el promotor ha d'acreditar la representació respecte de Moraigest, SL, i tramitar l'excés de cabuda de la parcel·la davant de la Direcció General del Cadastre. Esta resolució se li va notificar el 23 de gener de 2008 i figura rebuda el 29 següent. Este requeriment és reiterat i ampliat per mitjà d'un escrit de 8 de setembre de 2008, rebut per l'interessat l'1 d'octubre següent.  
  
Tercer. Després de diferents peticions d'informes organismes amb competències i trasllats dels dits pronunciaments desfavorables al promotor, este presenta diverses remeses de documentació per a esmenar-los. Doncs bé, l'11 de juny de 2009 (rebut el 7.09.2009) se li requerix a la mercantil l'esmena de totes les qüestions pendents i la presentació d'un projecte refós que arreplegue totes elles. Cal assenyalar ara la incidència que en el transcurs d'esta tramitació diferents persones en nom de la mercantil, aportant domicilis distints de l'inicial, van presentant escrits per a respondre les esmenes assenyalades en els informes sectorials. Finalment el 20 de juny de 2011 se li reitera el requeriment últim d'11 de juny de 2009, i se li preveu de l'arxiu de l'expedient iniciat si transcorreguts tres mesos des de la seua recepció seguix sense complir-lo efectivament, tot això a l'empara del que establix l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; esta comunicació és tornada pel servici de correus i s'efectua per mitjà d'edictes a l'empara de l'article 59 de l'esmentada llei. Consta en l'expedient la publicació en el Diari Oficial de la Comunitat Valenciana de data 9 de febrer de 2012 i diligència del secretari general de l'Ajuntament de Teulada de 2 de febrer de 2012.  
  
Fonaments jurídics  
Primer. De conformitat amb el que disposa el mencionat article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quan es produïsca la paralització d'un procediment iniciat a sol·licitud de l'interessat per causa imputable a este l'Administració li advertirà que, transcorreguts tres mesos, es produirà la seua caducitat. Una vegada consumit este termini sense que el particular requerit realitze les activitats necessàries per a reprendre la tramitació, l'Administració acordarà l'arxivament de les actuacions.  
  
Segon. D'acord amb el que disposa l'article 11.2 del Decret 135/2011, de 30 de setembre, del Consell, pel qual s'aprova el reglament d'òrgans territorials, d'avaluació ambiental i urbanístics de la Generalitat, és competència del cap del Servici Territorial d'Urbanisme adoptar la resolució per la qual es declare la caducitat del procediment de referència.  
A la vista dels antecedents fàctics i fonaments jurídics exposats, resolc  
  
Únic  
Declarar la caducitat de l'expedient tramitat i en conseqüència ordenar l'arxiu del procediment.  
  
Contra esta resolució, que posa fi a la via administrativa, podrà interposar-se, potestativament, recurs de reposició en el termini d'un mes comptador des de l'endemà de la notificació, de conformitat amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que en fa la Llei 4/1999, de 13 de gener, o bé, directament recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que disposa el 46.1 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptador des de l'endemà de la notificació d'este acte. Tot això, sense perjuí que els interessats puguen exercitar qualsevol altre recurs que estimen oportú.»  
  
  
Alacant, 20 d'agost de 2014.- El director general d'Avaluació Ambiental i Territorial: Juan Manuel Giner Corell.